Orion groet Louisa Jordaan | Alberton Record
Louisa Jordaan tree na 37 jaar se toewyding aan onderwys af.
AFTREDE: Louisa Jordaan word bedank vir haar toewyding en die voorbeeld wat sy vir kinders en kollegas oor die jare was.
LOUISA Jordaan het die afgelope 37 jaar aan ander toegewy. Sy het die taak met groot ywer en onderskeiding getakel.
Haar onderwysloopbaan het in 1980 by Hoërskool Carltonville begin. In 1983 verhuis sy na Alberton en word sy aangestel by destydse Laerskool Willen Cruywagen, wat later saamgesmelt het met Laerskool Jan Meyer om Laerskool Orion te word.
Sy het vir 30 jaar by dié skool as senior fase departementshoof gedien.
Louisa het die besluit geneem om op 30 April af te tree, maar help steeds by die skool met buitemuurse aktiwiteite.
Laerskool Orion en Alberton wil haar bedank vir 'n hart wat almal altyd eerste gestel het.
"Dankie vir die omgee vir kinders en mense wat swaarkry. Dankie vir die mooi waardes wat jy gestel het wat kinders, ouers en kollegas kon nastreef. Dankie vir die mooi en opregte leiding wat jy altyd geneem het.
"Jy was altyd 'n student en het jou Laerskool Orion se atletiekkampioene
roeping met ywer uitgeleef. Dit wat jy in die gemeenskap ingeploeg het, kan nooit in geldwaarde gemeet word nie. Elke kind, ouer en kollega wat jou pad gekruis het, weet watter bydrae jy gelewer het in die vorming van hul kinders.
"Iemand met jou ervaring en toewyding word nie maklik vervang nie. Jou aftrede is 'n groot verlies vir ons gemeenskap en onderwys in sy geheel. Dit gesê, gun ons jou 'n wonderlike rustyd saam met haar jou gade, Jorrie Jordaan, wat einde 2017 ook afgetree het na 36 jaar in die onderwys," het Johan Grové, hoof van Laerskool Orion, namens die skool gesê.